

**Қазақстан Республикасы Үкіметінің кейбір шешімдеріне толықтыру мен өзгерістер енгізу туралы**

Қазақстан Республикасы Үкіметінің 2009 жылғы 28 тамыздағы N 1270 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Қазақстан Республикасы Үкіметінің кейбір шешімдеріне енгізілетін толықтыру мен өзгерістер бекітілсін.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                     К. Мәсімов*

Қазақстан Республикасы

Үкіметінің

2009 жылғы 28 тамыздағы

N 1270 қаулысымен

бекітілген

 **Қазақстан Республикасы Үкіметінің кейбір шешімдеріне**
**енгізілетін толықтыру мен өзгерістер**

      1. "Акциялардың мемлекеттік пакеттеріне мемлекеттік меншіктің түрлері және ұйымдарға қатысудың мемлекеттік үлестері туралы" Қазақстан Республикасы Үкіметінің 1999 жылғы 12 сәуірдегі N 405 қаулысында (Қазақстан Республикасының ПҮАЖ-ы, 1999 ж., N 13, 124-құжат):

      1) көрсетілген қаулымен бекітілген Акцияларының мемлекеттік пакеттері мен үлестері коммуналдық меншікке жатқызылған акционерлік қоғамдар мен шаруашылық серіктестіктердің тізбесінде:

      "Қостанай облысы" деген бөлім мынадай мазмұндағы реттік нөмірі 822-15-жолмен толықтырылсын:

      "822-15 "Қостанай" халықаралық әуежайы" АҚ";

      2) көрсетілген қаулымен бекітілген Акцияларының мемлекеттік пакеттері мен үлестері республикалық меншікке жатқызылған акционерлік қоғамдар мен шаруашылық серіктестіктердің тізбесінде:

      "Қостанай облысы" деген бөлімде:

      реттік нөмірі 229-10-жол алынып тасталсын.

      2. "Республикалық меншіктегі ұйымдар акцияларының мемлекеттік пакеттері мен мемлекеттік үлестеріне иелік ету және пайдалану жөніндегі құқықтарды беру туралы" Қазақстан Республикасы Үкіметінің 1999 жылғы 27 мамырдағы N 659 қаулысында:

      көрсетілген қаулының қосымшасында:

      "Қазақстан Республикасының Көлік және коммуникациялар министрлігіне" деген бөлімде:

      реттік нөмірі 160-21-жол алынып тасталсын.

      3. Күші жойылды - ҚР Үкіметінің 19.09.2014 № 995 қаулысымен.

      4. Күші жойылды - ҚР Үкіметінің 28.08.2015 № 683 қаулысымен.

      5. "Қорқыт Ата әуежайы" мен "Қостанай" халықаралық әуежайы" акционерлік қоғамдарының кейбір мәселелері туралы" Қазақстан Республикасы Үкіметінің 2007 жылғы 21 қарашадағы N 1121 қаулысында (Қазақстан Республикасының ПҮАЖ-ы, 2007 ж., N 44, 516-құжат):

      тақырыбы мынадай редакцияда жазылсын:

      "Қорқыт Ата әуежайы" акционерлік қоғамының кейбір мәселелері туралы";

      1-тармақтағы "Қорқыт Ата әуежайы" мен "Қостанай" халықаралық әуежайы" акционерлік қоғамдарының" деген сөздер "Қорқыт Ата әуежайы" акционерлік қоғамының" деген сөздермен ауыстырылсын;

      2-тармақта:

      1) тармақшадағы "Қызылорда, Қостанай облыстарының әкімдіктерімен" деген сөздер "Қызылорда облысының әкімдігімен" деген сөздермен ауыстырылсын;

      2) тармақшада:

      "мен "Қостанай" халықаралық әуежайы" деген сөздер алынып тасталсын;

      "қоғамдары" деген сөз "қоғамы" деген сөзбен ауыстырылсын.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК